**Kritériá prijímacieho konania do I. ročníka**

**Gymnázia na Hlinskej 29 v Žiline**

**pre školský rok 2023/2024**

**EDUID školy: 100009129**

**Študijný odbor: 7902 J gymnázium**

**Dĺžka štúdia: 4 roky**

**A Prijímacie konanie**

1. Prijímacie konanie sa organizuje v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a doplnkov, zákonom č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov.
2. Uchádzačom o štúdium na našom gymnáziu je žiak s nižším stredným vzdelaním, ktoré získa úspešným absolvovaním posledného ročníka vzdelávacieho programu pre druhý stupeň základnej školy, úspešným absolvovaním externého testovania podľa § 155 ods. 9. školského zákona a podaním prihlášky na štúdium na gymnázium.
3. Termín podania prihlášky na štúdium na gymnázium je **do 20. marca 2023**.
4. Gymnázium bude akceptovať len tie prihlášky, ktoré sú najneskôr do 20.03.2023 elektronicky overené riaditeľom základnej školy cez školský informačný systém (EduPage) alebo v listinnej podobe potvrdené riaditeľom základnej školy a zaslané na gymnázium.
5. Prijímacie skúšky sa konajú v dvoch termínoch :

1. termín **4. máj 2023 (**podľa potreby vzhľadom na počet uchádzačov aj **5.máj 2023)**

2. termín **9. máj 2023 (**podľa potreby vzhľadom na počet uchádzačov aj **10.máj 2023).**

**B Typy učebných plánov**

V školskom roku 2023/2024 ponúkame **tri typy učebného plánu**:

* *štúdium so zameraním na prírodné vedy a informatiku*
* *štúdium s rozšíreným vyučovaním nemeckého jazyka (DSD program)*
* *štúdium so všeobecným vzdelávacím gymnaziálnym programom.*

Uchádzač na zadnej strane prihlášky pri názve študijného odboru -7902 J gymnázium uvedie preferovaný typ učebného plánu.

**1. typ učebného plánu**

zameranie **gymnaziálne štúdium so zameraním na prírodné vedy a informatiku,**

posilnená časová dotácia v prírodovedných predmetoch (biológia, chémia,

fyzika), v matematike a informatike, možnosť vlastnej profilácie žiaka cez

systém voliteľných predmetov vo štvrtom ročníku štúdia s dôrazom na

**technické a medicínsko–prírodovedné predmety** potrebné pre

pokračujúce vysokoškolské štúdium

nové vyučovacie predmety: internet vecí, programovanie webových stránok,

programovanie mobilných zariadení (3. ročník)

biotechnológie (3. ročník)

aplikovaná angličtina (4. ročník)

cudzí jazyk 2 cudzie jazyky **anglický a nemecký jazyk**

**2. typ učebného plánu**

zameranie **všeobecné gymnaziálne štúdium s rozšírenou výučbou nemeckého**

**jazyka na získanie Nemeckého jazykového diplomu I. stupňa (3.roč.)**

**a II. stupňa (4. roč.), tzv. „Deutsches Sprachdiplom“ Stufe I und II**

vydávaný Centrálnym úradom pre zahraničné školstvo v Spolkovej

republike Nemecko, žiak má možnosť vykonať z tohto jazyka i maturitnú

skúšku, učebný plán s voliteľnými predmetmi vo štvrtom ročníku, ktorý

umožní žiakovi prípravu na všetky typy vysokoškolského štúdia na

Slovensku a bez špeciálnej skúšky i v nemecky hovoriacich krajinách

cudzí jazyk **nemecký a anglický jazyk**

zahraničný učiteľ - nemecký lektor / nemecký asistent

prijímacie konanie štúdium v 2. type učebného plánu odporúčame uchádzačovi, ktorý ovláda

nemecký jazyk v rozsahu učebných osnov od 7. ročníka základnej školy

**3. typ učebného plánu**

zameranie **všeobecné gymnaziálne štúdium,**

posilnená časová dotácia v cudzích jazykoch, v prírodovedných predmetoch

a možnosť vlastnej profilácie žiaka cez systém voliteľných predmetov vo

štvrtom ročníku štúdia

cudzí jazyk 2 cudzie jazyky z ponuky **anglický, francúzsky, ruský, španielsky.**

* **Žiaci vo všetkých 3 učebných plánoch na konci 3. ročníka štúdia majú možnosť získať** po úspešnom absolvovaní skúšky **medzinárodne platný Cambridge certifikát z anglického jazyka na úrovni B2/C1.**
* Uchádzačom zároveň ponúkame **štúdium pre žiakov so všeobecným intelektovým nadaním formou integrácie do tried** prvého ročníka. Pri prijímaní týchto uchádzačov sa postupuje rovnako ako pri prijímaní uchádzačov bez všeobecného intelektového nadania.

**C Kritériá prijatia uchádzača**

**Pre prijímacie konanie v školskom roku 2023/2024 riaditeľka školy nezaradila do podmienok prijímacieho konania prijatie uchádzačov bez prijímacej skúšky v zmysle § 65 ods. 5 školského zákona (ak uchádzač v externom testovaní dosiahol úspešnosť najmenej 90 % v každom vyučovacom predmete samostatne) a všetci uchádzači budú prijímaní na základe prijímacích skúšok.**

**C1 PísomnÁ prijímaciA skúškA**

1. Všetci uchádzači konajú prijímaciu skúšku písomnou formou zo slovenského jazyka a literatúry a matematiky v rozsahu učiva základnej školy. Pri tvorbe testov sa vychádza z cieľových požiadaviek na žiaka pri výstupe zo ZŠ. Písomná skúška z každého predmetu trvá 60 minút.

1. **Uchádzač úspešne vykoná písomnú prijímaciu skúšku vtedy, ak získa:**

**-** zo slovenského jazyka a literatúry min. 12 bodov z max. počtu 40 bodov

**-** z matematiky min. 12 bodov z max. počtu 40 bodov

**Výsledky písomnej prijímacej skúšky (maximálne 80 bodov)**

- **slovenský jazyk a literatúra max. 40 bodov**

obsah: zvuková rovina jazyka a pravopis; významová/lexikálna rovina jazyka;

tvarová/morfologická rovina jazyka; skladobná/syntaktická rovina jazyka;

sloh; jazykoveda a národný jazyk; čítanie s porozumením; literatúra – všeobecné pojmy;

literárne druhy a žánre; štruktúra literárneho diela; štylizácia textu; metrika.

- **matematika max. 40 bodov**

obsah: čísla, premenné a počtové výkony s číslami; vzťahy, funkcie, tabuľky, diagramy;

geometria a meranie; kombinatorika, pravdepodobnosť, štatistika; logika, dôvodenie, dôkazy.

Žiakovi je povolené na písomnej prijímacej skúške z matematiky používať kalkulačku.

**C2 Študijné výsledky**

**C2a)**

Za prospech na základnej škole budú uchádzačovi pridelené preferenčné body podľa známok **z koncoročnej klasifikácie z 8. ročníka a  z polročnej klasifikácie z 9. ročníka.**

Berieme do úvahy prospech uchádzača z vyučovacích predmetov:

slovenský jazyk a literatúra, matematika, dejepis, geografia, biológia, chémia, fyzika, jeden cudzí jazyk. Ak má uchádzač dva cudzie jazyky, hodnotí sa ten, v ktorom mal lepší prospech. Ak sa uchádzač hlási na 2. typ učebného plánu (rozšírená výučba nemeckého jazyka), hodnotí sa prospech z nemeckého jazyka na základnej škole. Ak uchádzač niektorý z týchto predmetov nemá, body za tento predmet v danom ročníku nezíska.

**Študijné výsledky budú hodnotené nasledovne:**

- výborný prospech v predmete **4 body**

- chválitebný prospech v predmete **2 body**

- dobrý, dostatočný, nedostatočný prospech v predmete **0 bodov**

V prípade, že nebudú všetci uchádzači v 9. ročníku na konci 1. polroka , resp. v 8. ročníku na konci 2. polroka hodnotení známkou z  vyučovacích predmetov uvedených v kritériu C2 – t.j. majú na prihláške za daný predmet v danom roku alebo polroku uvedené „absolvoval,“, budú týmto uchádzačom pridelené preferenčné body podľa známok z koncoročnej klasifikácie z najbližšieho roka za príslušný vyučovací predmet.

Maximálny počet bodov, ktoré môže uchádzač získať v kritériu C2a) za známky z koncoročnej klasifikácie z 8. ročníka a  z polročnej klasifikácie z 9. ročníka je spolu **64 bodov**.

**C2b)**

Ak žiak dosiahol **na konci 2. polroka  8. ročníka a na konci 1.polroka 9. ročníka stupeň 1 - výborný** zo všetkých predmetov (bez výchov), do celkového hodnotenia sa **započítajú 3 body** **za každý školský rok**.

V prípade, že nebudú všetci uchádzači v 9. ročníku na konci 1. polroka , resp. v 8. ročníku na konci 2. polroka hodnotení známkou zo  všetkých vyučovacích predmetov okrem výchov, kritérium C2b) nebude zahrnuté do kritérií prijímacieho konania.

Maximálny počet bodov, ktoré môže uchádzač získať v kritériu C2b) je spolu **6 bodov**.

**C3 Ďalšie kritériá**

1. **Umiestnenie uchádzača na predmetovej olympiáde v obvodnom/okresnom, krajskom kole a vyššom kole** v školských rokoch:  **2019/2020, 2020/2021, 2021/2022, 2022/2023**

(vyhlasovaných MŠVVaŠ SR a zabezpečovaných Iuventou: [www.iuventa.sk](http://www.iuventa.sk) – olympiáda zo SJL, cudzieho jazyka (ANJ, NEJ, RUJ, FRJ), DEJ, MAT, FYZ, CHE, BIO, GEG alebo

technickej olympiáde a Pytagoriáde):

**Body za umiestnenie:**

|  |  |  |  |  |
| --- | --- | --- | --- | --- |
| **Kolo** | **1. miesto** | **2. miesto** | **3. miesto** | **Úspešný riešiteľ** |
| **obvodné/okresné kolo** | 8 bodov | 6 bodov | 4 body | 2 body |
| **krajské a vyššie kolo** | 1. bodov | 12 bodov | 10 bodov | 6 bodov |

1. **Umiestnenie uchádzača v športovej postupovej súťaži jednotlivcov v obvodnom/okresnom, krajskom a vyššom kole** v školských rokoch: **2019/2020, 2020/2021, 2021/2022, 2022/2023:**

|  |  |
| --- | --- |
| **kolo** | **1.-3. miesto** |
| **obvodné/okresné kolo** | 1 bod |
| **krajské a vyššie kolo** | 2 body |

Doklad o umiestnení žiaka na súťaži (uvedených v C3 v bode 1. a 2.) musí obsahovať: meno a priezvisko, dátum udelenia diplomu, pečiatku a podpis organizátora a potvrdenie školy (pečiatka a podpis). Doklad je potrebné doručiť spolu s prihláškou. Žiak sa môže preukázať viacerými diplomami (z rôznych súťaží), pri účasti na viacerých kolách tej istej súťaže berieme do úvahy iba doklad o umiestnení, ktorému prináleží najvyššie bodové ohodnotenie v každom ročníku v zmysle týchto kritérií.

Za výsledky v predmetových olympiádach a súťažiach sa môže uchádzačovi započítať **maximálne 50 bodov**.

**Maximálny počet bodov**, ktoré môže uchádzač v prijímacom konaní získať je **200**.

1. **Za výsledky dosiahnuté v externom testovaní   Testovanie 9-2023** zo slovenského jazyka a literatúry a z matematiky v školskom roku 2022/2023 nebudú uchádzačom pridelené žiadne preferenčné body. Výsledky z externého testovania škola použije v zmysle bodu 7.g. (v časti C3 ďalšie kritéria) ako jedno z rozlišovacích kritérií pri rovnosti bodov v celkovom poradí uchádzačov.
2. Žiaci, ktorí majú záujem o **1. typ učebného plánu** - gymnaziálne štúdium so zameraním na prírodovedné predmety a informatiku, nerobia žiadne doplňujúce testy.
3. Ak sa uchádzač hlási na **2. typ učebného plánu** (rozšírená výučba nemeckého jazyka), vykoná z nemeckého jazyka **zaraďovací test** písomnou formou v trvaní 30 minút.

obsah: slovná zásoba, tvorenie slov; jazykové prostriedky; základné vetné modely; rámcová

konštrukcia hlavnej a vedľajšej vety a vetných členov; skloňovanie; časovanie; ortografia.

**Výsledok zo zaraďovacieho testu z nemeckého jazyka nie je súčasťou kritérií na prijatie**

uchádzača na štúdium, ale slúži na zaradenie žiaka do DSD programu (2. typu učebného plánu).

1. Po pridelení získaných bodov budú uchádzači zoradení do poradia na základe celkového súčtu pridelených bodov od najvyššieho počtu po najnižší počet bodov.
2. Po prijímacích skúškach pri rovnosti bodov bude uprednostnený uchádzač spĺňajúci nasledujúce kritériá v uvedenom poradí:
   1. uchádzač **so zmenenou pracovnou schopnosťou** (§ 67 ods.3 zákona č. 245/2008 Z.z. o výchove a vzdelávaní),
   2. dosiahol **vyšší súčet bodov získaných v písomných prijímacích skúškach z matematiky a slovenského jazyka a literatúry (**podľa bodu C1**),**
   3. dosiahol **vyšší počet bodov z prijímacej skúšky z matematiky (**podľa bodu C1**),**
   4. získal **väčší počet** **bodov z olympiád a súťaží v súlade s kritériom C 3 Ďalšie kritériá**,
   5. dosiahol **väčší počet** **bodov z matematiky v I. polroku 9. ročníka (**podľa bodu C2a **),**
   6. dosiahol **väčší počet** **bodov z matematiky v II. polroku 8. ročníka (**podľa bodu C2a **),**
   7. s vyšším súčtom bodov v **externom testovaní (T 9-2023) zo slovenského jazyka a literatúry a matematiky** v školskom roku 2022/2023.
3. Ak sa na základe rozhodnutia ministra školstva, vedy, výskumu a športu neuskutoční niektorá časť prijímacieho konania na školský rok 2023/2024, príslušné kritérium sa nebude žiakom hodnotiť.

**D Zverejnenie výsledkov prijímacieho konania**

1. Riaditeľka gymnázia zverejní zoznam uchádzačov podľa výsledkov prijímacieho konania na výveske školy a webovom sídle školy **19. mája 2023**.

1. Pri zverejňovaní výsledkov prijímacieho konania budú uchádzači označení číselným kódom.
2. Ak bol uchádzač prijatý na gymnázium, uchádzač alebo zákonný zástupca neplnoletého uchádzača písomne potvrdí gymnáziu nastúpenie alebo nenastúpenie na štúdium **najneskôr do 24. mája 2023**; ostatné rozhodnutia o prijatí, na ktoré sa uchádzač hlásil a boli uvedené na prihláške, strácajú platnosť. (§ 68 ods.3 zákona č. 245/2008 Z.z. o výchove a vzdelávaní),
3. **V prípade, že uchádzač doručí potvrdenie o nenastúpení, resp. nedoručí potvrdenie v danom termíne,** bude z poradia uchádzačov vyradený a  rozhodnutie o prijatí sa stane neplatným. Riaditeľka školy ponúkne uvoľnené miesto ďalšiemu uchádzačovi, ktorý skončil v poradí podľa výsledkov prijímacieho konania a podal odvolanie proti rozhodnutiu o neprijatí na štúdium.

**E Všeobecné ustanovenia**

1. Doklady o olympiádach a súťažiach v zmysle časti C3 (bod 1. a 2.) týchto informácií (nie diplomy, ale potvrdenia od organizátora olympiády alebo súťaže, resp. základnej školy) pripoja uchádzači k prihláške. Doklady ostávajú v škole na archiváciu.

1. V zmysle § 66 ods. 8 školského zákona uchádzačovi, ktorý sa zo závažných dôvodov nemôže zúčastniť na prijímacej skúške v riadnych termínoch, určí riaditeľ strednej školy náhradný termín najneskôr v poslednom týždni augusta. Dôvod neúčasti na prijímacej skúške s riadnym ospravedlnením (napr. potvrdenie lekára) oznámi uchádzač alebo zákonný zástupca neplnoletého uchádzača riaditeľovi strednej školy najneskôr v deň konania prijímacej skúšky do 8.00 hod.. Riaditeľka strednej školy v takom prípade rezervuje miesto v počte žiakov, ktorých prijíma do prvého ročníka.
2. Zákonný zástupca môže podať odvolanie proti rozhodnutiu o neprijatí uchádzača na štúdium **prostredníctvom školy** (gymnázia) **do 5 dní odo dňa doručenia rozhodnutia**. O odvolaní uchádzača rozhodne Žilinský samosprávny kraj, Komenského 48, 011 09 Žilina.
3. Informáciu o konaní ďalšieho termínu prijímacích skúšok **v prípade nenaplnenia stanoveného počtu miest pre žiakov**, ktorých možno prijať do 1. ročníka zverejní riaditeľka školy do 06. júna 2023. Prijímacie skúšky v ďalšom termíne sa v prípade nenaplnenia stanoveného počtu miest žiakov budú konať 20.06.2023. Kritériá pre prijímacie konanie v ďalšom termíne sú rovnaké ako pre prijímacie skúšky v májovom termíne.
4. Uchádzač so zdravotným znevýhodnením pripojí k prihláške na vzdelávanie vyjadrenie lekára so špecializáciou všeobecné lekárstvo o zdravotnej spôsobilosti študovať zvolený odbor vzdelávania.
5. Na štúdium sa môže prihlásiť aj uchádzač, ktorému boli Centrom pedagogicko-psychologického poradenstva a prevencie diagnostikované špeciálne výchovno-vzdelávacie potreby. Tento uchádzač priloží k prihláške vyjadrenie Centra pedagogicko-psychologického poradenstva a prevencie k úprave podmienok pre písomné prijímacie skúšky a k štúdiu na gymnáziu.
6. Ak uchádzač bude prijatý na štúdium a nebude možné ho zaradiť do triedy so štúdiom druhého cudzieho jazyka podľa jeho výberu, na základe návrhu riaditeľky školy bude zaradený na štúdium iného cudzieho jazyka.
7. Výsledky prijímacej skúšky do 1. ročníka gymnázia platia len v školskom roku, pre ktorý sa skúška vykonala.

Kritériá boli prerokované Pedagogickou radou školy dňa 24.01.2022.

V Žiline 24. 01 2022 Bc. Ing. Jarmila Turoňová, v.r.

riaditeľka školy